Αυγά με στάκα
Στάκα, αυγά, ελαιόλαδο κι αλάτι. Αυτά μόνο. Κι έχεις το πιο δυναμωτικό πρωινό της οικουμένης και τη νοστιμότερη παρέα της τσικουδιάς.
250 γρ. στάκα ή ανθόγαλα , 6 αυγά, αλάτι , ελαιόλαδο
Για να φτιάξουμε αυγά με στάκα, ξεκινάμε βάζοντας τη στάκα σε ένα μικρό τηγάνι με πολύ λίγο λάδι σε χαμηλή φωτιά, να λιώσει σιγά σιγά και να ζεσταθεί καλά για περίπου 5 λεπτά. Προσθέτουμε τα αυγά χτυπημένα και δεν ανακατεύουμε καθόλου, παρά μόνο περιμένουμε υπομονετικά περίπου 8 λεπτά να ψηθεί η ομελέτα από την κάτω πλευρά, για να την τουμπάρουμε με τη βοήθεια ενός πιάτου και να ψηθεί κι από την άλλη, για άλλα 6 λεπτά περίπου. Αλατίζουμε προσεκτικά, γιατί η στάκα έχει κι αυτή λίγο αλάτι.
Αυγά,Τυρί